cyanic-selkie/wikianc huggingface dataset:
Distanza
N matimàtica la distanza, quarchi vota chiamata puru distanza euclidea tra du' punti è la misura dû segmentu ca li sipara.
Si li du' punti sunnu nti nu pianu cartisianu, e, la distanza è calculata secunnu la formula:
Sta formula è n'applicazzioni dû tiurema di Pitagura. Si li du' punti sunnu nti nu sistema cartisianu tridiminsiunali, e, la distanza è calculata secunnu la formula:
Tummasu Fazellu
Tummasu Fazellu (Sciacca 1498- Palermu 1570) fu nu frati sicilianu, cèlibbri pi aviri scrittu nu libbru supra la storia dâ Sicilia, chi pi quarchi sèculu fu la rifirenza principali pi tutti chiddi chi vìnniru a visitari la Sicilia. Li discrizzini dû sò libbru De rebus siculis decades dua, pubbricatu ntô 1558 a Palermu e nta traduzzioni italiana a Venezzia ntô 1578, si bàsunu supra li sò viaggiu pi la Sicilia.
Albanu di Lucania
Albanu di Lucania è nu cumuni di 1529 abbitanti di la pruvincia di Putenza.
Neauphle-le-Vieux
thumb|right|300px
Neauphle-le-Vieux è nu cumuni francisi, situatu ntô dipartimentu dû Yvelines, ntâ riggiuni Île-de-France. Li sô abbitanti si chiàmanu Neauphléens.
C'havi 919 abbitanti sècunnu lu cenzimentu di 2018 e na supirficii di 7,52 km².
Meta
Meta è nu cumuni italianu dâ pruvincia di Napuli. Havi circa 8000 abbitanti.
Saccu di Kamarina (405 a.C.)
Lu saccu di Kamarina appi locu ntâ primavera dû 405 a.C., dopu ca Dionisiu lu vecchiu, tirannu di Sarausa e leader di sicilioti, urdinau di lassari la citati di frunti l'attaccu cartagginisi.
Longu assèdiu a Girgenti
Annibali Maguni assidiau Girgenti nnâ stati dû 405 a.C., ca riniscìu a risistiri a l'assartu nizziali. Mentri nni la notti i sicilioti nfucaru tutti i turri d'assèdiu, na pistilenza causau la morti di Annibali nzemmula a migghiaia di surdati cartagginisi. Cu la morti di Annibali, Imircuni II pigghiau lu cumannu di l'èsercitu, e urganizzau novamenti l'assèdiu, lu ginirali di Sarausa Dafniu arrivau cu 30.000 òmini ntirrumpennu l'assèdiu. Cu la fujuta punica, li citatini sicilioti dumannaru d'attaccari lu nimicu, ma li ginirali s'arrifiutaru timennu li cunsicuenzi di Imera, pi stu mutivu vinninu cunnannati pi trarimentu. Li mmarcazzioni punichi ca arrivaru da Mozzia e Panormus rinisceru a pigghiari li pruvvisti ca Sarausa vulìa purtari a Girgenti, cu lu mancari dû cibu, i sicilioti abbannunaru Girgenti e marciaru a Gela, a stu puntu Cartaggini appi picca difficurtati a cunquistari la citati dopu n'assèdiu di 8 misi.
La scunfitta di Dionisiu a Gela
Nta nu cunsigghiu puliticu, Dionisiu lu vecchiu (c'avìa cummattutu cu curaggiu a Girgenti), sustinìa l'accusi di trarimentu contru li ginirali sarausani, l'assimbria pigghiau la dicisioni di eliggìri Dionisiu novu ginirali. Mentri Dionisiu era mpignatu a sèquiri la sò via a lu putiri, Cartaggini avìa lassatu Girgenti pi assidiari Gela, ma na vota dda, Dionisiu pigghiau tutti li misuri di difisa. A l'arrivu di l'èsercitu siciliota i cartagginisi livaru l'assèdiu pi nu certu tempu. I sicilioti s'accamparu a la fuci dû ciumi, a uccidenti, nfacciu a la citati. Pi tri simani Dionisiu turmintau i cartagginisi, ma Dionisiu scigghìu di cummattiri, e dicisi d'usari na stratiggia di battagghia ca prividìa n'attaccu a tri culunni. Lu chianu dipinneva da na cuurdinazzioni pricisa, ca pirò nun ci fu. Dionisiu dicisi d'abbannunari la citati e marciari a Kamarina.
Kamarina abbannunata
La citati di Kamarina funnata da li sarausani nnû 598 a.C., s'arribillau a la sò citati matri cu l'aiutu di Siculi, e fu sacchiata nnû 552 a.C., trasennu arreri ntô duminiu sarausanu. Ippucrati di Gela la cunquistau nnû 492 a.C., mentri Giluni trasfirìu la pupulazzioni a Sarausa nnû 484 a.C.. Nnû 437 a.C. s'alliau cu Lintini e Atini contru Sarausa, mentri aiutau chst'urtima ntâ spidizzioni Atinisi n Sicilia. Kamarina fu custruuta a la riva dû ciumi Hipparis, circunnata da nu muru c'avìa du porti a la fuci dû ciumi, ca fici comu fussatu pâ citati, nveci la tirra sittintriunali dû ciumi cuntinìa paludi ca putìanu causari àutri difficurtati a Cartaggini.
Quannu Dionisiu arrivau a Kamarina urdinau l'abbannonu da citati, prubabirmenti picchì nun vulìa battagghiari cu Cartaggini n nfiriuritati nùmmirica, e picchì li surdati si rifiutaru di cummattiri n'assèdiu cartagginisi, noltri lu nvernu lu tinìa tagghiatu fora da Sarausa e misu n pirìculu lu sò putiri puliticu.
Dionisiu: Granni ginirali o trarituri?
La viluci cunzigna di dui citati sinza na forti battagghia putìa distruggiri la sò riputazzioni di leader di guerra, macari la sò scelta s'abbasava su raggiunamentu militari e puliticu. Lu duluri di fimmini, vicchiareddi e picciriddi nfruenzau lu murali di surdati ca cuminciau a diffunniri li vuci si iddu nun avìa mutivazzioni ammucciati. Spicularu ca era d'accordu cu Cartaggini picchì:
I Sicilioti cridìanu ca Dionisiu avissi fattu n'accordu cu Cartaggini, e chi usava la paura di Cartaggini pi cuvirnari Sarausa.
La vinnitta di Dionisiu
Parti dâ cavalliria turnau di primura a Sarausa e tintau nu corpu di stati, pigghiannu lu cuntrollu dâ citati, Dionisiu a stu puntu s'attruvava tra i cartagginisi a ovest e i traritura a est ca avìanu uccupatu Sarausa, la sò basi pulitica e riparu sicuru. L'azziuni rapida di Dionisiu, a lintizza dî cartagginisi cumminata cu tintativu ammaccarrunatu di traritura, li sarvau a jurnata. Dionisiu racugghìu 100 cavaleri e 600 mircinari e marciau versu Sarausa, quannu arrivau n citati truvau li porti chiusi, a ddu puntu detti focu a li porti e trasiu n citati. Li traritura avìanu diminticatu pruteggiri li porti, di urganizzari i citatini a la battaghia, sulu nu nicu nùmmaru cummattìu e persì la vita pi manu di Dionisiu. I citatini di Gela e Kamarina arrivaru lu jornu dopu a Sarausa, e nun vulennu cchìu sustiniri Dionisiu o viviri sutta lu sò duminiu, s'uneru a li citatini di Girgenti a Lintini.
La paci dû 405 a.C.
Dionisiu riniscìu prisirvari lu sò putiri a Sarausa], ma lu piriculu nun era passatu. [[Imircuni II dopu aviri sacchiatu la citati di Kamarina avìa rinisciutu a purtari cu iddu i Siculi cuntra Sarausa, pirò l'èsercitu cartagginisi nun parìa aviri primura e marciava versu Sarausa cu lintizza. Dopu n'anticchia di tempu Imircuni nviau li cundizzioni pi la paci, ca vinni accittata da Dionisiu.
Li pussìbbili raggiuni di stu accordu:
L'accordu:
Lacu di Ginevra
Lu lacu di Ginevra, dittu puru lacu Lemanu è nu lacu chi s'attrova tra la Svìzzira e la Francia. Li cità cchiù mpurtanti 'n riva ô lacu, a parti Ginevra sunnu Losanna, Montreux, Nyon, Morges e Vevey pi la parti svìzzira, e Evian pi la parti francisi.
Fasulina
La fasulina è na fasola nica.
Jealousy (Queen)
Jealousy è na canzuni ru gruppu ngrisi de Queen scritta ra Freddie Mercury, ca fa parti ri l'album Jazz ru 1978, pubbricatu comu latu B ru singulu di lu stissu annu Fun It.
Fu scritta da lu cantanti ru gruppu Freddie Mercury, ca fici sia a parti strumintali o chianuforti, sia chidda vucali, mentri Brian May si occupava di la parti chitarristica co nu spiciali effettu sonoro simili a lu suono du sitar.
Death note
(EN) « The human whose name is written in this note shall die »
(IT) « L' umanu ru cui u nnomi veni scrittu supra stu quadennu mori.»
Death note ie un manga fattu in Giappuni scrittu ri unu ca si fa sentiri Tsugumi Obha ie disignatu ri Takeshi Obata. Stu manga ie ncetratu supra 'n tiziu ca vulia liberari u munnu re mavvaggi cu l'aiutu ru death note, chissu fu pubblicato pa prima vota ad episodi settimanali ntu dicembri 2003 in Giappuni ie a maggiu 2006 da Planet Manga nta ll'Italia, dopo tuttu stu sentiri ri successu ci fu' u desideriu ri fari n cattuni ri 37 episodi ca in Italia si po avvidiri supra MTV.
Trama
Light Yagami ie nu sturenti modello, iddu ie molto annoiatu ri tuttu chiddu ca u ciccuna in tutta a so città. A so vita addiventa megghiu quannu iddu nto 2003 attrova n quadennu ca scritta "Death note" (quadennu ra morti nta ngrisi) unni ci è scrittu supra ca si ci scrivi ri ncoddu u nomi ri n cristianu iddu mori in 40 sicunni, iddu quannu scrivi i nnomi di dui criminali ie i viri ammoriri capisci appidaveru chiddu ca c'avi nte manu. Da sira stissa veni visitatu ru veru proprietariu ri du quadennu u shinigami (diu ra morti nta la mituluggìa giappunisa) Ryuk. Ca ci rici tutti i cosi ca a sapiri supra a stu quadernnu ca però iddu avià scrivutu macari supra u quadennu stissu in inglisi picchi iddu sapia ca u lingaggiu chiu cunusciutu supra u munnu iera l'inglisi. Dopo na para i tempu tutti sti tizi ca murevunu attiranu l'attenzione ri l'interpol e ru misteriusu detective L (ca tradotto putissi esseri macari R, picchi quannu u sintiti chiamari u chiamunu ere). L dopo na picca ri tempu s'accoggi ca Kira (dalla pronunzia ri "killer" in giappunisi) s'attrova in giappuni e soprattutto ntu quatteri ru Kanto. Aora inizia a sfida fra i dui nemici.
I PIRSSUNAGGI IMPOTTANTI
Light Yagami
Figghiu ru comandanti ra polizia ri ndistrettu ri Tokio, iddu ie no studenti modello, ma ancosciato ri tutti i crimini ca ci su nta sò città e ntò so quatteri, quannu capisci u funzionamentu ru death note iddu si voli innalzari a diu ru novu munnu.
L. Lawliet (Ryuzaki)
Chissu ie un pirssunaggio motto emblematico picchi all'inizio non si farà mai avvidiri mancu ra polizia, ma sarà solu na tattica pi capiri ri cui fidarisi, e chissu fà capiri quantu iddu ie spettu. Iddu ie npocu stranu picchi cammina senza scappi, ie s'assitta nta na manera npocu strana e singolari. L crisciu 'n un orfanottrofio gestito da Watari nta Nglaterra.
Ryuk
Chissu ie u veru proprietario ru death note ri Light a picchi n'avia dui, ri cui unu si l'avia sgamato, iddu po gghiessiri virutu solu ri cui tocca u death note, ie pi chissu u po sia avvidiri chi sentiri solo Light. Gli shinigami quannu nun mancianu mele nescinu pazzi, accomu appoi si po avvidiri nta a na puntata.
Misa Amane
Pruvincia di Tràpani
La pruvincia di Tràpani è la pruvincia cchiù occidintali di la Sicilia. Cunfina a est cu la pruvincia di Palermu, a suddest cu la pruvincia di Girgenti, a sud cu lu Canali di Sicilia e a nord cu lu Mari Tirrenu.
Death note
I PIRSSUNAGGI IMPOTTANTI
Idda ie una mudella chi ie motta r'amuri pi Light, infatti fara tutti pari i cosi ri stu munnu pi stari cu iddu. Idda ie n'attrua ca c'avi u death note ca cu resi nte manu n'attru shinigami, idda ie motto infantile cosa che appoi si potrà avvidiri si vi taliati stu cattuni o vi liggiti stu manga.
Pruvincia di Tràpani
Appartennu a idda puru l'Ìsuli Ègadi e Pantilliria.
Death note
I PIRSSUNAGGI IMPOTTANTI
Near
iddu ie n'orfanu criscitu cu Mello nta l'orfanottrofio gestito da Watari pi truvari u sostituto ri L.
Otto von Bismarck
Lu Prìncipi Otto Eduard Leopold von Bismarck-Schönhausen, Duca di Lauenburg (1 di aprili, 1815 – 30 di giugnettu, 1898) era nu munarcu, puliticanti e dipromatu assai canusciutu ntô sèculu XIX in Europa. Comu Primu Ministru di Prussia dû 1862 ô 1890, riniscìu a unificari tutti li paisi ndipinnenti tudischi pi criari lu mperu tudiscu ntô 1871. Addivintàu lu primu cancilleri propiu ô nizziu di stu mperu novu.
Death note
I PIRSSUNAGGI IMPOTTANTI
Mello (o Carmelo)
Iddu a 14 anni sinni scappau ri l'offanottrofio, picchi si sinteva rivale di Near a cui iera sempi sicunnu, appoi i due si ncotreranno addopo.
Pruvincia di Tràpani
Oggi la pruvincia di Tràpani pruduci cchiù vinu di tutta la Tuscana o lu Piemonti, o quantu stati comu l'Unghirìa, l'Austria o lu Cili. Lochi ntirissanti ntâ pruvincia sunnu: Segesta, Gibbellina, Èrici, Àlcamu, Mazzara, Casteddammari, e Mozzia. Li centri cchiù mpurtanti sunnu Trapani e Marsala.
Elencu cumpletu di li cumuni di la pruvincia di Trapani
Àlcamu
Buseto Palizzolo (Palazzolu)
Calatafimi-Segesta
Campubeddu (Campobello di Mazara)
Platuni
Platuni (Πλάτων), nciuria/suprannomu d'Aristocli (Ateni, 427 a.C. - Ateni, 347 a.C.), fu nu filòsufu grecu discèpulu di Socrati e mastru d' Aristuteli.
Pruvincia di Tràpani
Elencu cumpletu di li cumuni di la pruvincia di Trapani
Casteddammari (Castellammare del Golfo)
Platuni
Biografìa
Nascìu di famigghia aristucràtica, e finu di juvini etati dicidìu di didicàrisi â vita pulìtica; ma a causa d'arcuni gravi abbinimenti tra li quali l'arrestu e la cunnanna a morti di Socrati, sô anzianu amicu e mastru, lu juvini si cummincìu a rinunciari â vita pulìtica e a didicàrisi â filusufìa.
Pruvincia di Tràpani
Elencu cumpletu di li cumuni di la pruvincia di Trapani
Castelvetranu
Platuni
Biografìa
Macari la parintela cû cchiù putenti dî Trenta tiranni, Crizzia, sô zu/ziu, l'ubbligau a rimaniri arrassu dâ pulìtica dâ citati praticamenti pi tutta la sô longa vita. Ntô 399 a.C., doppu la cunnanna a morti di Socrati, Platuni si rifuggiau a Mègara.
Pruvincia di Tràpani
Elencu cumpletu di li cumuni di la pruvincia di Trapani
Custunaci
Platuni
Biografìa
Ntô 396 a.C. nizziau li sô viaggi ca lu purtaru 'n Eggittu, 'n Cirinaica unni canuscìu Aristippu e lu matimàticu Tiudoru, e 'n Italia unni ncuntrau Archita di Tarantu. A stu piriodu prubbabbirmenti acchiananu li ridazzioni dî primi diàlugu - li cussidditti "Primi diàlughi diretti". Sti diàlughi prisintavanu li discussioni di Socrati rilativi â cunfutazzioni dî pinioni errati e cuntistavanu la nnuvativa cultura dî sufisti.
Pruvincia di Tràpani
Elencu cumpletu di li cumuni di la pruvincia di Trapani
Èrici
Syngman Rhee
Syngman Rhee and Rhee Seungman (hangul: 이승만, hanja:李承晩)(IPA: [yi.seung.man]) (18 di aprili 1875, Pyungsan, North Hwanghae - 19 di giugnettu 1965) è lu 1~3th Prisidenti dâ Corea dû Sud, 24 di giugnettu 1948 dô 26 di aprili 1960.
Pruvincia di Tràpani
Elencu cumpletu di li cumuni di la pruvincia di Trapani
Favignana
Platuni
Biografìa
Ntô 388 a.C. Platuni fici lu sô primu viaggiu 'n Sicilia â corti di Diunisu lu Vecchiu, unni strincìu amicizzia cû cugnatu dû tirannu, Dioni. L'annu succissivo turnau a Ateni, unni funnau l'Accadèmia; a sta fasi acchiananu li diàlughi pidagòggici dû Fedru, dû Fidoni e dû Simposiu, nu mitafòricu mmitu a pruvari la pirinnitati dû beddu o l'immurtalitati di l'arma.
Pruvincia di Tràpani
Elencu cumpletu di li cumuni di la pruvincia di Trapani
Gibbellina
Platuni
Biografìa
Ntô 367 a.C. juncìu a Ateni Aristuteli, ca divinni subbutu nu membru attivu di l'Accadèmia. Ntô midèsimu pirìudu Platuni fici lu sô sècunnu viaggiu 'n Sicilia, chiamatu di Dioni. Lu mutivu di stu sècunnu viaggiu era la spiranza, sempri cultivata dû filòsufu atinisi, d'asircitari attraversu la filusufìa na nfruenza pidagòggica supra lu cuvernu pulìticu dâ citati. Ma Diunisiu II, figghiu dû vecchiu tirannu dâ citati, divinni suspittusu dî riali ntinzzioni di Dioni e lu cunnannau a l'esiliu, mpriggiunannu videmma Platuni.
Pruvincia di Tràpani
Elencu cumpletu di li cumuni di la pruvincia di Trapani
Marsala
Platuni
Biografìa
Libbiratu doppu tanti nzistenzi, Platuni turnau a Ateni unni s'accupau dâ ridazzioni di varii òpiri: Parmènidi, Teetetu, Sufista, Pulìticu e Filèbbu.
Pruvincia di Tràpani
Elencu cumpletu di li cumuni di la pruvincia di Trapani
Mazzara
Platuni
Biografìa
Ntô 361 a.C. Platuni cumpìu lu sô terzu viaggiu 'n Sicilia, richiamatu dû disìu di Diòniggi di didicàrisi nuvamenti ô studiu dâ filusufìa. Ma macari stu tintativu s'arriducìu cu nu fallimentu, e Platuni potti lassari Sarausa sulu grazzî ô ntirventu di l'amicu Archita, tirannu di Tarantu. Cu stu nzuccessu tramuntava difinitivamenti lu nzognu platònicu dû "reghi filòsufu", e la fama di Platuni rimanìa ligata oramai ô pristiggiu sempri cchiù granni di l'Accadèmia, ô nternu dâ quali iddu si nchiudìu finu â morti. A st'urtimu piriodu appartennu lu Timeu, lu Crizzia e li Liggi.
Pruvincia di Tràpani
Elencu cumpletu di li cumuni di la pruvincia di Trapani
Pacecu
Platuni
Biografìa
Ntô 347 a.C. Platuni murìu e vinni sustituutu â guida di l'Accadèmia dû niputi Spèusippu.
Pruvincia di Tràpani
Elencu cumpletu di li cumuni di la pruvincia di Trapani
Palazzolu (Buseto Palizzolo)
Pantillirìa
Platuni
Li primi diàlughi diretti
E' òi ipòtisi currenti ca Platuni nizziau a scriviri già duranti l'ottu anni 'n cui campau allatu a Socrati.
Pruvincia di Tràpani
Elencu cumpletu di li cumuni di la pruvincia di Trapani
Partanna
Platuni
Li primi diàlughi diretti
Pi quantu riguarda la scelta stilìstica dû diàlugu comu forma spusitiva, è mpurtanti suttaliniare comu fussiru 'n ddi anni tutti li cunnizzioni pi sta particulari scelta: di na parti la sempri cchiù vasta pupularitati e furtuna dâ traggèdia e dâ cummèddia, di l'àutra lu dialugari dî Sufisti e di Socrati.
Pruvincia di Tràpani
Elencu cumpletu di li cumuni di la pruvincia di Trapani
Pitrusinu
Platuni
Li primi diàlughi diretti
Siddu nun è dunca pussìbbili sustèniri ca Platuni fu lu criaturi dû diàlugu comu gèniri littirariu, è però verusimili ca iddu cugghìu la cumuni abbitudini ô dialugari e ô pòniri quisiti nizziannu a stènniri dapprima simprici chistiunari senza pirsunaggi, affidannu appoi, 'n na sècunna fasi, â figura di Socrati la funzioni di prutagunista d'òpiri cchiù strutturati e cumplessi.
Pruvincia di Tràpani
Elencu cumpletu di li cumuni di la pruvincia di Trapani
Poggiuriali
Platuni
Li primi diàlughi diretti
Lu primu testu 'n cui cumpari lu nomu dûn ntirlucuturi bonu diliniatu è Sisifu: a partiri di chistu, li diàlughi succissivi vannu a aviri quasi sempri lu tìtulu dû nomi di nu pirsunaggiu.
Pruvincia di Tràpani
Elencu cumpletu di li cumuni di la pruvincia di Trapani
Salaparuta
Platuni
Li primi diàlughi diretti
Sti primi òpiri sunnu brevi e liniari ntâ trattazzioni di l'argumentu: lu sô incipit è immidiatu, ditirminatu di na dumanna pirintoria. Nun ci sunnu raggiuni pi pinzari che l'attribbuzzioni a Platuni di sti diàlughi è spuria e gratuita: li temi sunnu chiddi tìpici dû Platuni "sucràticu", l'argumintazzioni è niccipìbbili, li cunchiusioni a cui juncinu sunnu sempri mpurtanti.
L'òrdini prubbàbbili di sti primi provi putissi èssiri lu siquenti:
Di st'elencu iputèticu si pò cògghiri lu ndizziu di l'esistenza di na graduali evuluzzioni dû stili; siddu iddi, a lu cuntrariu, fussiru n'imitazzioni spuria dî diàlughi majuri, nun si capisci pi quali raggiuni nun avissiru a èssiri autrittantu stilisticamenti ditirminati dî sô mudelli.
Pruvincia di Tràpani
Elencu cumpletu di li cumuni di la pruvincia di Trapani
Santa Ninfa
Platuni
Li primi diàlughi diretti
Stu primu gruppu d'òpiri si pò cullucari tra lu 407 e lu 399.
Pruvincia di Tràpani
Elencu cumpletu di li cumuni di la pruvincia di Trapani
San Vitu
Platuni
Li diàlughi 'n difisa di Socrati
Ntô 387 a.C. Platuni torna a Ateni doppu na serii di viaggi siquuti â morti di Socrati. Iddu trascursau circa 12 anni 'n tirritori di cultura greca, e 'n tirritori di cultura ‘barbara’.
Pruvincia di Tràpani
Elencu cumpletu di li cumuni di la pruvincia di Trapani
Tràpani
Platuni
Li diàlughi 'n difisa di Socrati
Dui fatti accaduti 'n sô assenza lu cummincinu a riprènniri la scrittura a favuri dû nzignamentu di Socrati: l'upusculu diffamatoriu di Pulicrati contra Socrati, e l'apirtura dâ Scola di ritòrica d'Isocrati.
Pruvincia di Tràpani
Elencu cumpletu di li cumuni di la pruvincia di Trapani
Valdèrici
Vita
Platuni
Li diàlughi 'n difisa di Socrati
Li diàlughi di Platuni cussidditti "sucràtici", ntâ sô tipicitati, vennu dunca a cuntrappunirisi ê scritti pulèmici e ritòrici ca circulavanu 'n Ateni. 'N na prima istanza, lu dibbattitu a Ateni verti supra la figura d'Aucibbiadi e supra lu sô rapportu cu Socrati: com'avìa statu pussìbbili ca lu cchiù famusu discèpulu di Socrati avissi cumpiutu la prufanazzioni dî rasti dâ citati, e fussi risurtatu nu pulìticu cuncintratu supra li ntiressi pirsunali mmeci ca supra chiddi dû beni dâ patria. Com'era pussìbbili equiparari Socrati a li Sufisti, dicennu d'iddu zoccu si dicìa d'iddi?
A frunti di dubbi e accusi, e di na littiratura apuluggètica Sucràtica ca nun rinnìa mèritu né a Socrati né ô sô rapportu cu Aucibbiadi, Platuni nizzia la cumpusizzioni di na serii di diàlughi c'hannu comu argumentu la figura dû Mastru e la sô arti cunfutatoria: l'Apuluggìa di Socrati e lu Critoni; l'Aucibbiadi primu e sècunnu; lu Tèaggi e lu Lacheti; l'Ippia minuri e majuri; l'Eutifroni, lu Ioni, lu Minoni, lu Minissenu. Platuni voli ammustrari comu Aucibbiadi avissi lu caràttiri dû juvini ca si didica â pulìtica pi mpulsu forti ma nun razziunali; e comu fussi prufunnamenti ligatu a Socrati, nunòstanti chisti lu mittissi 'n vardia dûn facili entusiasmu pâ carrera pulìtica. Ma lu binèficu nflussu sucràticu, nun accumpagnatu di n'autèntica riflissioni filusòfica, emirgìa surtantu vicinu ô Mastru, mentri vinìa menu na vota ca Socrati s'attruvava arrassu.
A sti diàlughi va agghiunciutu lu Minoni, 'n cui cumpari Ànitu, l'accusaturi di Socrati, e arcuni temi dî primissimi scritti; e ancora lu Tèaggi, lu Lacheti e lu Minissenu, prubbabbirmenti ligati a l'apirtura di na Scola di parti di Platuni, antagunista rispettu a chidda d'Isocrati. Nfini, nun va diminticatu lu Gorgia.Stu diàlugu nchiudi nfatti na fasi dâ pruduzzioni platònica e nni grapi n'àutra.
Dû schema ccà summariamenti prupunutu putemu iputizzari ca, dû ncontru di Socrati â funnazzioni di l'Accadèmia, Platuni scrivìu li siquenti diàlughi diretti, divisi 'n dui gruppi sècunnu dui piriodi di tempu:
1. Li nizzi dâ scrittura platònica (prima dâ morti di Socrati: 399) Dimudocu, Quisiti, Di lu justu, Di la virtuti, Minossi, Ipparcu, Sisifu;
2. Li diàlughi 'n difisa di Socrati (prima dâ funnazzioni di l'Accadèmia: 387) Apuluggìa di Socrati, Critoni, Aucibbiadi I, Aucibbiadi II, Tèaggi, Lacheti, Ioni, Eutifroni, Ippia minuri, Ippia majuri, Minissenu, Minoni, Gorgia.
Li diàlughi narrati
L'apirtura di l'Accadèmia spincìu Platuni a ndicari l'ubbièttivi dû sô nzignamentu. La mmaggini supra cui cerca di faciri leva sunnu l'aspetti dâ disciplina ca va a èssiri uggettu di studiu; e chistu attraversu nu Socrati ca discuti chî juvini. Tri diàlughi si prisèntanu comu nu trìtticu unitariu cu stu valuri ntruduttivu; iddi vonnu dimustrari ca la filusufìa:
1. nun havi a èssiri vulciuta ôn nummàru nditirminatu, quantitativamenti rilivanti, di nuzzioni, ma havi a aviri di mira un sapiri misuratu (Amanti) (2) ;
2. s'idintifica cu dda scenza ca suvrasta l'àutri scenzi: "scenza d'iddu e di l'àutri scenzi" e "canuscenza dû beni e dû mali", capaci di guariri l'arma (Carmidi);
3. havi pi fini la canuscenza e la participazzioni di l'"amicu primu, a causa dû quali dicemu ca tutti l'àutri cosi sunnu amichi tra iddi" (Lisidi).
Pi l'apirtura di l'Accadèmia, Platuni adotta na nova forma littiraria, passannu dû diàlugu direttu a chiddu narratu – di Socrati. Grapennu li porti dâ propia Scola, Platuni voli ammucciàrisi arreri la figura dû Mastru, facennu tuttavia lu granni annunciu dâ scenza dû Beni, di cui però ancora nun va a parrari splicitamenti ntô diàlugu ca sequi lu trìtticu: La Ripùbblica (Pulitèia). Lu novu elencu vidi quinni pi primu Amanti (2), appoi lu Carmidi, quinni lu Lisidi, e nfini la Pulitèia (La Ripùbblica).
Li diàlughi misti
Li diàlughi misti fòrmanu nu gruppu a iddu stanti. La forma ‘mista’ è uttinuta sècunnu diversi suluzzioni littirarii:
2. nu diàlugu direttu ô nternu di n'àutru aguarmenti direttu;
3. na narrazzioni ô nternu dûn diàlugu direttu, cu pussibbilitati di scanzioni dati dû ritornu ô diàlugu direttu.
Lu Teetetu chiudi la serii dî diàlughi misti, e è già nu diàlugu chinamenti direttu; Diversu lu casu dû Parmènidi, ca si prisenta comu diàlugu narratu cu tri curnici cuncèntrichi. Oltri a chisti, ci sunnu appoi l'Eutidemu, lu Protagora, lu Fidoni, lu Simposiu (o Cummiviu). Sti diàlughi prisèntanu na succissioni di lochi tantu particulari: dâ stiriuritati dâ strata nta l'Eutidemu, ô nternu dâ casa dûn riccu atinisi ntô Protagora; dû carziri di l'Unnici ntô Fidoni, ô nternu dâ casa d' Agatoni ntô Simposiu, quinni a chidda di Pitudoru ntô Parmènidi, e 'n fini a chidda d' Euclide ntô Teetetu. Nfini, 'n tutti è prisenti nu granni nummàru di pirsunaggi.
Li sècunni diàlughi diretti
Ntô Clitufonti, ntô Timeu e ntô Crizzia la figura di Socrati s'arriduci a simprici garanti dî timàtichi trattati, e lu sô cuntribbutu è nuddu. Va distintu un primu gruppu cu Socrati prutagunista (Fedru, Cratilu, Filebbu); un sècunnu cu Socrati prisenti, ma nun cchiù prutagunista (Sufista, Pulìticu); appoi n'àutru gruppu di diàlughi 'n forma di ‘trattati’, videmma chisti cu Socrati nun cchiù prutagunista (Clitufonti, Timeu, Crizzia); nu quartu senza cchiù la figura di Socrati, e cûn ritornu â forma ntiramenti dialugata (Liggi, Epinòmidi).
Elencu dî diàlughi 'n òrdini cronològgicu
'' La nota (1) ndica lu mancatu cunzenzu ginirali ca l'òpira è effittivamenti di Platuni, mentri la nota (2) ndica lu chinu cunzenzu ginirali ca Platuni nun nn'è affattu l'auturi. ''
PRIMI DIALUGHI DIRETTI
1. scrivuti duranti la vita di Socrati, cu anònimi ntirlucutura di Socrati, eccettu l'urtimu (407-399); quasi certa la nun autinticitati:
Dimudocu (2) - Quisiti - Supra la Justizzia (2) - Supra la Virtuti (2) - Minossi (2) - Ipparcu (2) - Sisifu (2)
2. scrivuti doppu la morti di Socrati e li viaggi di Platunl, finu â funnazzioni di l'Accadèmia (399-387):
Apuluggìa di Socrati - Critoni - Aucibbiadi primu (1) - Aucibbiadi sècunnu (2) - Tèaggi (2) - Lacheti - Ioni - Eutifroni - Ippia Minuri - Ippia Majuri (1) - Minissenu - Minoni - Gorgia
DIALUGHI NARRATI E MISTI
1. narrati di Socrati, scrivuti subbutu doppu la funnazzioni di l'Accadèmia (387) :
Amanti - Carmidi - Lisidi - La Ripùbblica
2. misti narrati di Socrati :
Eutidemu - Protagora
3. misti narrati nun di Socrati, scrivuti tra prima e doppu lu sècunnu viaggiu a Sarausa (zoè Siracusa) (367-365) :
Fidoni - Simposiu - Parmènidi - Teetetu
Fedru - Cratilu - Filebbu
2. cu Socrati pirsunaggiu sicunnariu :
Sufista - Pulìticu
3. cu Socrati pirsunaggiu sicunnariu, scrivuti 'n forma di trattati :
Clitufonti (1) - Timeu - Crizzia
4. senza cchiù la figura di Socrati :
Liggi - Epinòmidi (2)
(La trattazzioni è na sintisi dû saggiu di Roccu Li Volsi supra la "Cronoluggìa dî diàlughi platònici")
Elencu dî diàlughi 'n òrdini di tetraluggìi
L'urdinamentu 'n tetraluggìi acchiana ô grammàticu Trasillu, dû I sèculu DC. Essennu l'òrdini cchiù siquutu nta l'edizzioni crìtichi di l'auturi, appari duvirusu ripurtàrilu.
Autri testi ci sunnu junti sutta lu nomu di Platuni, ma nzinu di l'antichitati foru cunziddirati spurii:
La gènisi di l'idialismu dû prubblema dâ justizzia
Chidda ca 'n tèrmini stòrici putemu chiamari "filusufìa platònica" - obberu lu corpus d'idìi e di testi ca difiniscinu la tradizzioni stòrica dû pinzeru platònicu - è sorta dâ riflissioni supra la pulìtica. Comu lu scrivi Alexandre Koiré: "tutta la vita filusòfica di Platuni fu ditirminata di n'abbinimentu eminintimenti pulìticu, la cunnanna a morti di Socrati".
Uccurri tuttavia distinguiri la "riflissioni supra la pulìtica" di l'"attivitati pulìtica". Nun è certu 'n st'urtima accizzioni c'avemu a ntènniri la cintralitati dâ pulìtica ntô pinzeru di Platuni. Comu iddu scrivìu, 'n tarda etati, ntâ Lìttira VII dû sô epistulariu, propiu la rinuncia â pulìtica attiva segna la scelta pâ filusufìa, ntisa però comu mpegnu "civili". La riflissioni supra la pulìtica addiventa, 'n àutri palori, riflissioni supra lu cuncettu di justizzia, e dâ riflissioni supra stu cuncettu sorgi n'idìa di filusufìa ntisa comu prucessu di crèscita di l'Omu comu membru dâ polis.
Finu dî primi fasi di sta riflissioni, appari chiaru ca pû filòsufu atinisi risulviri lu prubblema dâ justizzia significa affruntari lu prubblema dâ canuscenza. Di ccà la nicissitati di ntènniri la gènisi dû "munnu di l'idìi" comu fruttu dûn mpegnu "pulìticu" cchiù cumplessivu e prufunnu.
La duttrina dâ canuscenza
Riprinnennu lu nzignamentu di Socrati, Platuni compi nu duplici passu avanti. Anzituttu iddu nun si limita a ndagari la virtuti eticu-pulìtica dû bonu citadinu, ma estenni l'ammitu dâ sô ricerca ô nzemi di li valura tiòrici e pràtici ca sunnu a funnamentu dî diversi tècnichi. Nun si ntirroga sulu supra lu beni, la piatati riliggiusa o la justizzia, ma macari supra lu beddu, supra l'ùtili, supra lu veru ecc. 'N sècunnu locu, iddu offri na risposta dicisiva a lu prubblema dâ nzignabbilitati dâ virtuti (aretè): chista pò èssiri uggettu d'apprinnimentu siddu cuincidi câ vera scenza (epistème). L'omu justu è, innanzituttu, culturi dâ vera scenza e dâ viritati di tutti li cosi.
'N stu senzu, ogni tècnica particulari - ch'è lu locu dâ praxis - havi a èssiri funnata supra na canuscenza tiòrica funnata univirsarmenti - lu locu dâ "noesis". L'erruri contra cui Platuni cummatti, rapprisintatu dâ cultura sufista - cunzisti ntô basari la canuscenza supra la sinzazzioni - Teetetu -. Ô cuntrariu, sulu l'arma, e nun li senzi, pò canusciri l'aspettu "veru" dî cosi.
Lu modu 'n cui l'arma esprimi la sô facultati canuscitiva è la riminiscenza (anamnesis). Canusciri è arricurdari: l'arma pussedi 'n idda li cuncetti funnamintali ca dunanu forma a lu sapiri - Minoni -. La cchiù cumpiuta tiurìa dâ canuscenza è chidda spunuta ntô diàlugu supra la La Ripùbblica rapprisintàbbili cû siquenti schema:
Sulu la canuscenza ntilliggìbbili assicura nu sapiri veru e univirsali; affidàrisi a mmagginazzioni e cridenza significa cunfunniri la viritati cu la sô mmaggini.
L'ontoluggìa
Lu testu funnativu di st'aspettu di lu pinzeru platònicu è senza dubbiu lu cèlibbri "mitu dâ caverna" dû libbru VII di La Ripùbblica. 4n iddu, lu munnu sinzìbbili è datu comu mmaggini evaniscenti e mpirfetta di lu munnu di l'idìi, ntisu mmeci comu "munnu veru" e funnamentu di tuttu zocch' è. Platuni stissu furnisci la ntirpritazzioni di l'alligurìa: lu schiavu ca veni libbiratu dâ caverna rapprisenta l'arma, ca si libbira dî vìnculi curpurei midianti la canuscenza. Li cosi dû munnu sternu rapprisèntanu l'idìi, mentri l'uggetti ntâ caverna (e li mmaggini d'iddi prujittati supra la pareti) nun sunnu ca lsi sô copii mpirfetti. Lu suli, ca pirmetti di ricanusciri l'aspettu veru dâ rialtati, è sìmmulu di l'idìa dû beni, l'idìa suprema 'n vista di cui lu nteru munnu di l'idìi è custituutu e ô quali idda cunfirisci la sô unitati.
Na cunferma di tali mpustazzionu ontològgica di lu riali è data ntô mitu narratu ntô diàlugu Fedru, attraversu la mmaggini dâ faticusa acchianata di l'arma ô munnu ipiruraniu di l'idìi, accussì discrivuti: «essenzi senza culuri, nformi e nun tanggìbbili, cuntimplàbbili sulu di lu ntillettu (...) essenzi ca sunnu scaturiggini dâ vera scenza».
L'ontoluggìa platònica si prisenta dunca comu "dualìstica", cumprinziva zoè di dui chiani cuncittuali, chiddu dî cosi (l'enti) e chiddu di l'idìi, tra li quali tuttavia esisti na diffirenza ontològgica, zoè nun curmàbbili e custitutiva dâ sô stissa natura. L'ùnicu rapportu pussìbbili tra lu chianu dî cosi e chiddu di l'idìi è chiddu "mimèticu": ogni rialtati sinzìbbili (enti) havi lu sô mudellu (eidos) ntô munnu ntilliggìbbili. L'ùnicu "sautu" pussìbbili tra li dui liveddi è chiddu ca pò cumpiri l'arma, elivànnnusi attraversu la canuscenza di l'esistenza matiriali a chidda ntillittuali.
Ontoluggìa e dialèttica
Comu cunciliari la diffirenza tra munnu sinzìbbili e ntilliggìbbili e tuttavia la sô currispunnenza? Comu partecipanu tra iddi li dui chiani dâ rialtati? A st'addumannati è chiamata a arrispunniri la dialèttica.
Lu prubblema è ligatu sturicamenti â prisenza nta l'Accadèmia d' Aristuteli, duranti l'anni dâ tarda maturitati platònica. E' nfatti prisumìbbili ca dûn certu mumentu la crìtica aristutilica a l'"ontoluggìa dâ diffirenza" custrincìu lu vecchiu mastru a rividiri criticamenti li sô urigginali cuncizzioni 'n funzioni di nu majuri "rialismu" lòggicu dâ tiurìa di l'idìi. 'N sustanza, l'addumannata è: siddu lu munnu di l'idìi e chiddu mpìricu si cuntrapponnu - èssiri e nun-èssiri - chi senzu havi pòniri l'idìa comu causa dâ rialtati apparenti? Nun sarìa cchiù cuirenti cunchiudiri ch'esisti sulu lu munnu di l'idìi, arriducennu lu munnu dî cosi a pura illusioni?
La prima suluzzioni ca Platuni avìa circatu a st'apurìa avìa stata la tiurìa dâ participazzioni (mèthexis): li cosi particolari participassiru di l'idìa currispunnenti. 'N na sècunna fasi, lu filòsufu avìa prupunutu la tiurìa di l'imitazzioni (mimesis), sècunnu la quali li cosi sunnu imitazzioni dâ sô idìa. Ma ntrammi li risposti mantinìanu graputi tanti e cumplessi cuntraddizzioni di caràttiri lòggicu.
Tarxien
Tarxien (o Ħal Tarxien) è na lucalità situata ntô sud-est di l'ìsula di Malta, ca havi na pupulazzioni di 7.608 abbitanti, e nu mpurtanti situ archiològgicu pi l'ìsula. Sunnu visitàbbili tri templi e nu museu d'èbbica preistòrica.
Li templi
Li tri templi, scupruti di Sir T. Zammit ntô 1914-1919, foru custruiuti ntra lu 2200 a.C. e lu 1800 a.C..
Macari ca hannu chianti sumigghianti, acchiànanu a èbbichi diversi.
Lu ngressu principali cunnuci ô terzu tempiu; lu cchiù ricenti chinu di sufisticati mutivi dicurativi, ma lu cchiù picca mpurtanti dû puntu di viduta strutturali. Ntâ dritta si nòtanu li resti di na culussali stàtua 'n petra cu robbi drappiggiati. Dâ stàtua, prubbabbirmenti àuta tri metri, arresta sulu la parti di sutta unni si vìdinu pruspirusi cianchi ca fannu pinzari ca era didicata â dea dâ firtilità. Â basi s'attrova nu purtusu, uriggianariamenti chiudutu cu na petra, unni vinni attruvata na lama di sèrci addupirata pê rituali cu certiduni ossa d'armali.
Lu secunnu tempiu è furmatu di tri seri paralleli d'àbsidi menzicirculari attaccati di nu passaggiu ca vapi di nord a sud. Ntê blocchi di latu dê mura si nòtanu certiduni purtusa ca assicuràvanu li porti di cumunicazzioni. Nti unu dê mura ca cunnùcinu ô primu tempiu si pò taliari nu vasciurilevu ca rapprisenta dui tàuri e na troia (scrofa), ca sunnu sìmmuli rispittivamenti dâ forza e dâ firtilità.
Lu primu tempiu è custruiutu cu lastruna e blocchi nun travagghiati e, essennu lu cchiù anticu, vinni canciatu pâ custruzzioni dû secunnu. Spartuti casuarmenti ntô cumplessu si nòtanu granni petri tunni ca sirveru a chiddi ca lu custrueru pi fari tummulari li granni blocchi di petra. Pô sò pusizziunamentu, certi voti macari simmètricu, si penza ca avìssuru nu significatu màggicu.
Pantiddirìa (ìsula)
Pantiddirìa (o Pantiddarìa) è n'ìsula dû mari Meditirraniu chi s'attrova a 85 chilòmitri dâ Sicilia e a 70 dâ costa tunisina, ntô canali di Sicilia. Fa parti di la riggiuni Sicilia.
Lu nomu
Anticamenti lu nomu latinu di l'ìsula era Cossyra. Lu nomu attuali putissi dirivari di l'àrabbu "bent al-riah" (figghia di lu ventu).
Ecunumìa
Lu turismu è una di l'attivitati chiù sviluppata nta l'ìsula. Mpurtanti puru la produzzioni di qualitati di vinu canusciuti cu lu nomu di Passitu di Pantiddirìa o di zibbibbu. Assai apprizzati sunnu li càppiri salati di Pantiddiria.
Maranu Principatu
Maranu Principatu è nu cumuni di 2.335 abbitanti dâ pruvincia di Cusenza.
Anzi
Anzi è nu cumuni di 1837 abbitanti di la pruvincia di Putenza.
Cunurtari
Cunurtari significa rassignari, n'italianu, rassegnarsi
Canariu
Lu canariu è n'acidduzzu di culuri giarnu chiaru ntê speci sarvaggi o giarnu ntenzu nta chiddi dumèstichi, addivatu pâ biddizza.
Falmenta
Falmenta è un cumuni talianu dâ pruvincia dô Virbanu-Cusiu-Ossula ntô Piemunti.
Ribeauville
Cumuna francisi cu stu nomu:
Dèsputa
Dèsputa pò rifiriri a:
Atella
Atella (PZ)|Atella è nu cumuni di 3912 abbitanti dâ pruvincia di Putenza.
Zagataru
Lu zagataru è lu prupietariu o lu gisturi di nu zagatu.
Giuvanni I
thumb|300px|Lu papa Giuvanni I. Giuvanni I (Siena ?, ... – Ravenna, 18 di maiu 526), fu lu 53º papa dâ Chiesia cattolica. Fu papa di lu 523 â sò morti.
Nephthys
Nephthys è na divinitati eggizzia, mugghieri di Seth e matri di Anubbis ca nun era figghiu di sò maritu: l'appi cu Osiride.
Cancrena
La cancrena è la distruzzioni e morti di nu tissutu o di na parti di lu corpu, speci di n'artu, p'ammancatu apportu vasculari o gravi ostàculu a lu diflussu di lu sangu.
Riggiu Emilia
Reggiu Emilia è na cità di l'Emilia-Romagna, capulocu di l'omònima pruvincia. Havi na pupulazzioni di circa 167'000 abbitanti.
Elizzioni riggiunali 'n Sicilia di lu 1951
L'elizzioni pi lu rinnovu di l'Assimbrea Riggiunali Siciliana foru fatti lu 3 di giugnu 1951. Vutaru lu 81,7% di l'elittura.
Risurtati
Fonti: Ministeru di l'Internu, ISTAT e Assimbrea Riggiunali Siciliana
Forlì
Forlì è na cità di l'Emilia-Romagna, capulocu dâ pruvincia di Forlì e Cesena. Havi na pupulazzioni di circa 112'000 abbitanti.
Ottawa
thumb|300px|Lu cozzu dû parramentu. Ottawa è la cità capitali dû Canada. Havi na pupulazzioni di circa 800'000 d'abbitanti.
Formazza
Formazza è un cumuni talianu dâ pruvincia dô Virbanu-Cusiu-Ossula ntô Piemunti.
Nut
Nut fù la divinitati eggizzia di li celi.
Onanu
Onanu è nu cumuni dâ pruvincia di Viterbu. Havi na pupulazzioni di 1'169 abbitanti.
Piriudu di rivuluzzioni
N astronumìa lu piriudu di rivoluzzioni è lu tempu chi ci metti nu corpu cilesti a furriari tornu tornu a n'autru cchiu massivu di iddu, e cu cui forma nu sistema gravitazziunali. E' lu casu di nu pianeta chi furria tornu ô suli, di na stidda chi furrìa tornu a n'autra stidda; di nu satelliti chi furrìa tornu a nu pianeta.
Castelbianco
è un cumuni talianu dâ pruvincia di Savuna ntâ Liguria.
Sainte-Geneviève
Cumuna francisi cu stu nomu:
Pantiddirìa (Trapani)
Pantiddirìa (o Pantiddarìa) è un cumuni ca s'attrova nta l'ìsula omònima, nnâ pruvincia di Tràpani.
Arbëreshë
Lu nomu arbëreshë signìfica arbanisi ntâ lingua arbanisa antica. Sta parola ìnnica sia la lingua arbëreshë (zoè lu nziemi di li lingu arbanisi d'Italia), ca la cumunità albanisi nta tutta l'Italia miridiunali. Sta lingua nun è na lingua latina, ma apparteni ô gruppu di lingui indo-europei ditti ariani ca esìstunu sulu nta l'Arbanìa attuali, e idda è nni chiddi chiù antichi.
Storia
Prima dâ mmasiuni uttumanna di l'Arbania, tutti l'arbanisi s'acchiamàvinu arbëreshë. Poi di la mmasiuni circa 300.000 arbëreshë fujeru e si stabbileru ntâ l'Italia miridiunali. Li sò figghi e discinnenti c'àvinu nasciutu e campatu 'n Italia àvinu cuntinuatu a chiamàrisi arbëreshë, mentri 'n Arbanìa accuminzaru a chiamàrisi shqiptarëve.
L'arbëreshë arrivaru 'n Italia e 'n Sicilia rintra li sèculi quinnicèsimu e sidicèsimu, poi dâ morti dû granni eroi arbanisi Gjergj Kastrioti Skanderbeg (Giorgiu Castriota). Sparti dû nùmmuru cchiù granni d'arbanisi c'arristaru 'n Arbanìa, e chi àppiru a cunvirtìrisi a l'Islam, 'n Italia àppiru à cunvirtìrisi ô cattulicèsimu rumanu (prima mmeci èrunu cattòlici ortudossi), e sulu àvinu prisirvatu lu ritu urintali. La lingua arbëreshë hà statu assai nfruinzata dî dialetti miridiunali d'Italia, ma nun havi mai addivinutu nu dialettu talianu e havi arristatu sempri nu dialettu arbanisi.
L'arbëreshë èranu urigginari di l'Epiru, ca oi è na riggiuni dâ Grecia, e campàvinu ntra li muntagni dû Pindu. Sunnu li discinnenti dî pupulazzioni protu-arbanisi sparsi ntra tutti li Balcani uccidintali (vidi l'Arvaniti). Ntra lu sèculu unnicèsimu e quatturdicèsimu l'arberëshë agghìttiru versu lu sud dâ Grecia (Tissagghia, Corintu, Pilupunnesu, Attica) unni funnaru culoni. La sò capacità militari fici 'n modu ca addivintaru li megghiu mircinari dî serbi, francisi, catalani, taliani e bizzantini.
La mmasiuni dâ Grecia fatta dî turchi ottumani ntû sèculu XV, custrincìu tanti arbëreshë a migrari nzinu l'ìsuli vinizziani e l'Italia miridiunali. Ntû 1448 lu rè di Nàpuli Alfonsu V d'Aragona, canusciutu comu «lu magnànimu» (1396-1458), avènnuci a riprímiri na rivurtura ntra li nòbbili siciliani e calabbrisi, chiama 'n aiutu a Gjergj Kastrioti di Kruja, canusciutu comu "Skanderbeg", capu di l'allianza arbanisa. Nummurusi clan d'arbëreshë cummatteru p'astutari la ribbilliuni. Arfonzu d'Aragona li cumpinzau dunànnuci assai tirritori ntâ pruvincia di Catanzaru e Cusenza.
Ntû 1450, n'àutra armata d'arbëreshë aggìu ntâ Sicilia e ci foru dunati àutri tirritori nta diversi pruvinci. Nta sta manera l'arbëreshë cuntribbueru â criazzioni dû Regnu dî Dui Sicili.
A ddu tempu dâ guerra di succissiuni di Nàpuli, Firdinannu d'Aragona li chiama n'àutra vota contru l'armati francu-taliani e Skanderbeg varchiau ntû 1461 a Brìndisi. Poi ca iddi arrinisceru a vìnciri, ci foru cunzignati terri ntâ Pugghia, unni Skanderbeg arriturnau a pianificari la risistenza arbanisa contru li turchi, c'avìanu mmadutu l'Arbanìa ntra lu 1468 e lu 1492. Na parti dâ pupulazzioni arbanisa jìu nta l'Italia miridiunali e la Sicilia, unni lu rè ci prumisi àutri villaggi.
L'ùrtima unnata d'emigrazzioni, ntra lu 1500 e lu 1534, arriguarda l'arbëreshë dâ Grecia cintrali. Pagati comu mircinari di Vinezzia, àppiru a lassari li culoni dû Pelupunnésu cu l'aiutu di l'armata di Carlu V tannu ca li turchi accupàvinu la riggiuni. Carlu V li stabbilìu 'n Italia miridiunali pi raffurzari li difisi contru la mmasiuni turca. Stabbiliti nta villaggi sparsi l'arbëreshë èrunu tradizziunarmenti surdati dû Regnu di Nàpuli e dâ Ripùbblica di Vinezzia nzinu a la mmasiuni napuliònica.
L'unnata di migrazzioni di l'Italia miridiunali versu l'Amèrica ntû 1900-10 spupulau circa la mità dî villaggi arbëreshë, e assuggiattau la pupulazzioni a lu rìsicu di l'estinzioni culturali, nunustanti avìa accuminzatu na sorta di rinàscita culturali e artìstica propiu nta lu sèculu XIX.
Arfabbetu
L'arfabbetu arbëreshë (è macari chiddu arbanisi) si basa nni l'arfabbetu latinu, e si cumponi di 36 littri:
A || B || C || Ç || D || Dh || E || Ë || F || G || Gj || H || I || J || K || L || Ll || M || N || Nj || O || P || Q || R || Rr || S || Sh || T || Th || U || V || X || Xh || Y || Z || Zh
Storia di l'arfabbetu
L'arfabbetu arbanisi usatu oi di l'arbëreshë è lu risurtatu di l'evuluzzioni di diffirenti arfabbeti. La prima prova pi stabbiliri n'arfabbetu arbanisi standard si fici ntû 1824 di Naum Veqilharxhi, ca vulìa ca l'arbanisi avìssiru lu sò propiu arfabbetu, ma senza viniri nfluinzati di chiddi grecu e àrabbu. Iddu accussì fici n'arfabbetu cu 33 littri latini e lu chiamau Evetor. St'arfabbetu vinìa usatu nni l'Arbanìa miridiunali. Àutri variazzioni cumprinnìanu n'arfabbetu cattòlicu (talianu) usatu di l'abëreshë, n'arfabbetu àrabbu, prifirutu di li pascià, e chiddu dittu di Istanbul criatu di Sami Frashëri, stabbilitu supra chiddu latinu, ma cu quarchi caràttiri grecu. St'ùrtimu addivinni assai pupulari picchì hà statu aduttatu dâ «Sucità di Istanbul pâ stampa dî scritti arbanisi», ca ntû 1879 stampa Alfabetare, lu primu abbicidariu. N'àutra variazzioni sìmili a chidda di Istanbul, la Bashkimi, vinni criata dâ Sucità Littiraria Arbanisa Bashkimi (L'unioni) a Shkodër, cu l'aiutu dû cleru cattòlicu e dî franciscani, e circava d'èssiri cchiù sìmprici. Ancora n'àutra virsiuni, Agimi, fu criata di n'àutra sucità littiraria acchiamata Agimi (L'alba) e diffusa di Ndre Mjeda ntû 1901.
Ntô nuvèmmiru dû 1908, si tinìu un cuncumiu a Monastir pi dicìdiri l'arfabbetu. S'avissi avutu a stabbiliri quali arfabbetu s'avìa a usari e ntra li diligati c'èrunu Midhat Frashëri, Sotir Peçi, Shahin Kolonja, e Gjergj D. Kyrias. Ci fu na granni discussioni e dintra sta sciarra rivàrsiru l'arfabbeti Istanbul, Bashkimi, e Agimi. Li diligati parò nun truvaru n'accordu ntra chisti ùrtimi e pirmìsiru l'usu sia di chiddu "istambul" ca di l'àutru latinu cchiù novu.
Ntra lu 1909 e lu 1910 ci foru manifistazzioni dî picciotti turchi, ca vulìanu la scrittura àrabba, essennu la cchiù parti di l'arbanisi musurmani. Manifistazzioni pi l'arfabbetu latinu si fìciru a Korçë e a Argirocastru, pi l'arfabbetu àrabbu a Elbasan. Ntû 1911 li picciotti turchi e lu cleru musurmanu (hoxsas) rinunciaru a l'oppusizzioni contra l'àutri arfabbeti, p'evitari di risicari la guerra civili, e accussì fu pussìbbili stabbiliri comu arfabbetu ufficiali na variazzioni di chiddu latinu "bashkimi", ca veni usatu nzinu a oggi. Chissu veni usatu sia pi scrìviri ntâ lingua Tosk (arbanisi miridiunali) ca Gheg (arbanisi sittintriunali), ca di l'arbëreshë (arbanisi talianu).
Ntû 1972 n'autru cuncumiu s'havi tinutu a Monastir, unni participaru puru l'arbëreshë.
Citati arbëreshë taliani
Assai citati arbëreshë àvinu dui noma, unu talianu e unu arbanisi. Li cità arbëreshë si spàrtunu ntra "isulitti" nti l'ària di l'Italia miridiunali.
Dèsputa (suvranu assulutu)
Lu dèsputa è nu suvranu assulutu. E' cu asèrcita la propia auturitati n modu arbitrariu e tirànnicu.
Castelpitrusu
Castelpitrusu è nu cumuni dâ pruvincia di Isernia di 149 abbitanti.
Lotu
thumb|300px|Nu ciuri di lotu. Lu lotu è na chianta acquatica.
Ntê culturi di l'antichitati
Lu ciuri di lotu è assai prisenti nti l'icunugrafìa di l'Eggittu Anticu. Puru nti l'Odissea Omeru muntuvìa nu pòpulu, li mitulòggici lotofagi, ca forsi abbitava ntâ Cirinaica e ca avìa pi abbituddini di manciari lu lotu.
Marzi
Marzi è nu cumuni di 1.020 abbitanti dâ pruvincia di Cusenza.
Callian
Cumuna francisi cu stu nomu:
Balvanu
Balvanu' è nu cumuni di 1919 abbitanti dâ pruvincia di Putenza.
Chianu di Surrentu
Chianu di Surrentu è nu cumuni italianu dâ pruvincia di Napuli. Havi circa 12800 abbitanti.
Salumarìa
La salumarìa è lu nigozziu nta cui si vìnninu salumi, pi lu cchiù furnitu macari di frumaggi e prudotti di gastronumìa e rustizzarìa.
Germagno
Germagno è un cumuni talianu dâ pruvincia dô Virbanu-Cusiu-Ossula ntô Piemunti.
Nézel
thumb|right|300px
Nézel è nu cumuni francisi, situatu ntô dipartimentu dû Yvelines, ntâ riggiuni Île-de-France. Li sô abbitanti si chiàmanu Nézellois.
C'havi 1,041 abbitanti sècunnu lu cenzimentu di 2018 e na supirficii di 1,31 km².